rlitschk/wikidir huggingface dataset:
Disse Siet is ene List vun evangeelsche Karken, de en uneert sünd oder ut luthersche un reformeerte Gemenen bestahn. Een vun dree Düütschen höört to de luthersch-reformeerte Kark Evangeelsche Kark in Düütschland. Düütsch snackene Evangeelsche Kark in Belgien Evangeelsche Kark in Düütschland Union vun evangeelsche Karken in de Evangeelsche Kark in Düütschland Evangeelsche Lannskark vun Anhalt Evangeelsche Lannskark in Baden Evangeelsche Kark in Berlin-Brannenborg-slees'sche Böverlausitz Breemsche Evangeelsche Kark Evangeelsche Kark in Hessen un Nassau Evangeelsche Kark vun Kurhessen un Waldeck Evangeelsche Kark in Medeldüütschland Evangeelsche Kark vun de Palz (Protestantsche Lannskark) Pommersche Evangeelsche Kark Evangeelsche Kark in't Rhienland Evangeelsche Kark vun Westfalen Union vun Protestantsche Karken vun Elsass un Lothringen Malabar Baseler Deutsche Missinskirche Protestantsche Kark vun't Groothartogdoom Luxemborg Protestantsche Kark in de Nedderlannen Evangeelsche Kark vun't A.u.H.B. in Öösterriek Evangeelsche Kark vun de böhmschen Bröder
Yrjö Väisälä (* 6. September 1891 in Kontiolahti, Finnland; † 21. Juli 1971 in Rymättylä, Finnland) weer en finnisch Astronom un Physiker. Väisälä hett 1922 sien Doktertitel makt un hett to de Tiet as Vermeter un Astronom bit 1925 an dat Geodätisch Institut vun de Universität Turku. He hett sück dor mit de Triangulation un hett dat Konzept vun de Lichtinterferenz to dat Meeten vun Längen up groode Entfernungen utfunnen. 1925 wurr he Perfesser för Physik. In sien wiedere Loopbahn hett Yrjö Väisälä sien Tätigkeitsfeld to de Meteorologie un Astronomie henn verlagert. He överdroog de Methode vun de Triangulation up astronoomsch Objekte. Väisälä gehör to de Grünner vun de Astronoomsch Steernwacht vun de Universität Turku in dat Johr 1952 un weer bit to sien Dood ok dorvan de Direkter. En vun sien Schöler weer de Astronomin Liisi Oterma un sien Assistent weer Heikki A. Alikoski. In de Loop vun sien wetenschaplich Arbeit hett he 128 Asteroiden un 2 Kometen opdeckt. En Maandkrater wurr nah hüm nömmt as ok de Asteroiden (1573) Väisälä un (2804) Yrjö. He weer ok en grooten Anhänger vun de Spraak Esperanto un sogor Präsident vun de Internacia Scienca Asocio Esperantista ("Internatschonal Vereenigung vun Esperanto Wetenschapler") in
Dat Evangelium nah Matthäus oder kört Matthäusevangelium is een vun de veer kanoonschen Evangelien vun dat Nee Testament. Formal wurrd dat traditschonell as eerst Book vun dat Nee Testament dorstellt un vun Form un Inholt her mit dat Markus- un Lukasevangelium to de synoptischen Evangelien tellt. Ümstreden is bither man, in welker tietlich Reegfolg dat to de steiht. In de Schriften vun de Ole Karken (Papias, Irenäus, Tertullian, Origenes, Eusebius vun Cäsarea) heet dat ganz overeen, dat geev de veer Evangelien vun Matthäus, Markus, Lukas un Johannes. Wat Matthäus angeiht, is vun dat 2. Johrhunnert af an so lehrt wurrn: Matthäus hett dat Evangelium schreven. He weer de Apostel un vörmolige Töllner. He hett sien Evangelium an un for sik in den hebrääschen Dialekt schreven. . Dat Evangelium is vun Matthäus up Hebrääsch för Joden schreven wurrn, de to'n Gloven an Jesus Christus kamen weern. In de Nutied warrt man in de moderne Bibelexegese vun en ganze Reeg vun Forschers seggt, Matthäus kann gor nich de Schriever vun dat Evangelium ween hebben. Se hoolt sik lever an de Tweeborntheorie vun de Synoptischen Evangelien. Se gaht dor vun ut, dat en Apostel as Schriever vun dat Evangelium nich de Schrift vun
De Bundsautobahn 226 (Afk.: BAB 226 oder A226) is en korte Autobahn in’n Noorden vun Lübeck. Dat veer Kilometer lange Stück föhrt vun de BAB 1 bi Bad Schwartau na Lübeck-Siems, woneem se in de B 75 inmünnen deit. Dat is de Verbinnen twüschen Lübeck in Travemünn (Skandinavienkai). För de Straat vun de Utfohrt Siems in Richt Lübeck besteiht in’n Herrentunnel vun de B 75 en Mautplicht. An’t Autobahndreeeck Bad-Schwartau gifft dat keen Mööglichkeit, vun de BAB 1 vunn Noorden ut direkt op de BAB 226 optoföhren. Ok in de Gegenricht kann een vun de BAB 226 nich op de BAB 1 in Richt na Noorden opföhren. Man mutt dorför al an de Anslussteed Lübeck-Däänschborg afföhren un ruchweg een Kilometer op Stadtstraten dör Lübeck un de Gemeen Ratekau bit na de Anslusssteed Sereetz vun de BAB 1 föhren oder anners rüm. Naue Streckenbeschrieven vun de A 226 Düütsche Bundsautobahnen Strecken in Bedriev: Hööftstrecken: A 1 | A 2 | A 3 | A 4 | A 5 | A 6 | A 7 | A 8 | A 9 Över- un regional: A 10 | A 11 | A 12 | A 13 | A 14 | A 15 |
De Bundsautobahn 250 (Afk.: BAB 250 oder ok A 250) weer en regionale Autobahn in’n Noorden vun Düütschland. Se weer in’n allgemenen Spraakbruuk faken ok as Maschener Autobahn betekent. Siet 2010 is se keen egenstännige Autobahn mehr, se billt nu dat nöördliche Deelstück vun de A 39 . De A 250 füng in’n Süüden vun Hamborg an, woneem se vun de A 7 aftwiegt is. Vun dor föhr se över en Läng vun 28 km na Lünborg. Dor güng se in de B 4 över, de sülvst in’n wieteren Verloop in de B 209 övergüng. De Autobahn is in mehrere Afsnitten freegeven worrn: 1985: vun’t Autobahnkrüüz Maschen bit na de Anslusssteed Maschen 1987: wieter bit na de Anslusssteed Winsen (Luh)-West 1991: wieter bit na de Anslusssteed Winsen (Luh)-Oost 1995: wieter bit na Lünborg-Noord Mit den Ansluss an de A 39 vun Wulfsborg an de A 250 gifft dat nu en dörgahn Verbinnen vun dat Industrierebeet Bronswiek/Soltgitter bit na’n Hamborger Haven. Offiziell ümnöömt weer de A 250 an’n 3. November 2010. Bundsautobahn 250. Mehr Biller, Videos oder Audiodateien to’t Thema gifft dat bi Wikimedia Commons. Naue Streckenbeschrieven vun de A 250 Düütsche Bundsautobahnen Strecken in Bedriev: Hööftstrecken: A 1 | A
Soho betekent SoHo, Stadtdeel vun New York (afkört ut South of Houston Street), Soho, Stadtdeel vun London, Soho, Stadtdeel vun Birmingham, Soho, Stadtdeel vun Hongkong, Soho, en Fregatt vun de noordkoreaansche Marine, SoHo, Organisatschoon vun de sozialdemokraatschen Homosexuellen in Öösterriek, Solar and Heliospheric Observatory, en Sünnobservatorium. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Soho is en Fregatt vun de noordkoreaansche Marine. Dat Schipp is wohrschienlich in de Johren 1980 plaant un boot worrn. De Soho is en experimentell Dubbelrumpschipp, en Katamaran. In’n Seeinsatz hett sik dat Schipp woll nich bewährt, dor is op jeden Fall blot een vun boot worrn. Noordkorea höllt sien Militärdaten streng geheem un de Daten vun de Soho sünd nich genau bekannt.
Dat Ne'e Testament is de twede Deel vun de Bibel. Dat Ne’e Testament (Greeksch: Καινή Διαθήκη, Kainē Diathēkē) is de Naam för de christliche Schriften, de na’t Olde Testament schreven wöden. Et wödt ok mangs dat Greeksche Testament or de Nee’e Verbunnen nöömt. De originalen Texte wöden in Koine Greeksch vun diverse Autörs na 45 na Chr. un vör 140 na Chr. schreven. De Böök wöden met de Tiet to een Book binanner gättert over’nen Tietrum vun mehrere hunnert Johren. Dat Nee’e Testament is een zentralet Element vun’t Christendom un heff ene grote Rulle spöölt bi’t Entstahn vun de moderne westliche Werlt. Ok wenn wat christliche Sekten in Meening ofwiekt vun wat för Böök nun to’t Nee’e Testament höört, is de grote Mehrheet vun enen Kanon vun Söventwintig Böök overtücht. Dat hett, dat disse 27 Böök autoritären Charakter hebbt, anners as t. B. annere christliche Böök ut de sölde Tiet. Bi de Kanon höört de fief geschichtlichen Böök, dat sünd de veer "Evangelien"; een Book over’t Werk vun de Apostels in de frohe Kerk (hierbi is besünners Paulus to nömen). Dit Book, de Apostelgeschicht, is togeliek ok een Vervolg to’t derde Evangelium; 21 frohe Brefe, schreven vun diverse Autörs un
De Najin-Klass is en Klass vun Fregatten vun de noordkoreaansche Marine. Dat gifft twee Scheep vun de Najin-Klass. Noordkorea höllt sien Militärdaten streng geheem un de Daten vun de Najin-Klass sünd nich genau bekannt. Dat sünd recht lütte Fregatten, de vör allen to’n Schutz vun Küst un Havens good sünd. Dat eerste Schipp ut de Klass is 1973 boot worrn un dat twete 1975.
De Koreaansche Volksarmee is de Armee vun Noordkorea. De Armee hett fief Truppenoorden, de Armee, de Marine, de Luftmacht, de Artillerietruppen un de Spezialtruppen. Dat offizielle Datum, dat de Armee grünnt worrn is, is de 25. April 1932. Dat is de Dag, an den Kim Il-sung sien Antijapaansche Guerilla-Armee grünnt hett. To disse Tied hett de Armee aver noch nich veel daan un en richtige Armee is eerst 1939 mit de koreaansche Freewilligenarmee grünnt worrn. Dat weer in Yenan in China. Dor geev dat ok de eerste Militärschool. Bet 1945 harr de Trupp eerst 1000 Mann un hett de chineeschen Truppen gegen de Japaners ünnerstürr. Vun de Chinesen hebbt se ok Munition un Wapen kregen. Se hebbt vör allen in de Mandschurei fuchten, wo dat veel Koreaners geev. Se wullen Freewillige ünner de Koreaners winnen un denn op koreaansch Territorium marscheren. Bet September 1945 weer de Trupp op 2500 Lüüd wussen. Enn August 1945 harr de Sowjetunion Japan den Krieg verkloort un weer in’n Noorden vun Korea inmarscheert. Mit de Amerikaners weer afmaakt, dat se an’n 38. Bredengraad stoppt. An’n 12. Oktober hett de Sowjetunion all Wedderstands-Truppen in Noordkorea oplösen laten un an’n 21. Oktober hebbt se en ne’e regelte
As amorph warrt in de Physik un ok in de Chemie Stoffen betekent, bi de de Atomen keen ordente Struktur utbillt, man en unregelmatig Muster. Amorphe Materialen hebbt keen Feernorden un in’n Idealfall keen Nahorden, as dat bi Fletigkeiten de Fall is. Stoffen mit en regelmatige Struktur warrt Kristallen nöömt. De Begreep amorph kummt ut de greekschen Spraak un bedüüt „ahn Gestalt“. Vörutsetten för’n amorphen Tostand is, dat sik de Atomen bi’t Afköhlen vun en Smölt nich regelmatig anorden künnt. De Viskosität mutt dorüm över’n sünner’n Weert liggen, un dat dröff keen Kristallisatschoon geven. Technisch künnt to’n Bispeel amorphe Metallbänner herstellt warrn, wenn se gau afköhlt warrt. En annere Methood is dat Tügen vun en Gasphaas. Dorbi resublimeert verdampt Material op Subtraten, de tomeist dör fletigen Helium oder fletigen Stickstoff köhlt warrt. En tyypsch amorph Material is Glas. Dat is de Amorphe Tostand vun Siliziumdioxid (SiO2). En vun sien kristalline Formen is ünner annern de Quarz. Glas warrt dör dat Bigeven vun so nöömte Glaswannlers maakt, de dat Utbillen vun en gliekmatig Kristallgidder hinnert. Vun wegen, dat de Atomen en sietere Packdicht hebbt, is de Dicht vun amorphe Stoffen lütter as en cheemsch gliek Kristall. Butendem sünd se nich so
De Bibel Hebrääsch: תנ״ך tanakh, Greeksch: η Βίβλος hē biblos) (ok De Hillige Schrift, Dat Book, Gott sien Woort oder De Schrift), vun Greeksch (τα) βίβλια, (ta) biblia (up platt: De Böker) is de hillige Schrift vun dat Christendom. Se hett twee Delen: dat Ole Testament un dat Niege Testament. Vunwegen datt dat ole Testament ok de Jöden ehr Hillig Schrift is, warrt dat ok de jöödsche Bibel nömmt. De Bibel is öbersett in unbannig veel Spraken. Man to'n eersten Mal upschreven is se (so, as se hüde dorsteiht) man bloß in dree Spraken: In Hebrääsch sünd de mehrsten Deele vun dat Ole Testament upschreven und in Greeksch dat Nee Testament. Een paar Böker ut dat ole Testament (Daniel un Esra) sünd noch in Aramääsch schreven. Dat is Jesus siene Spraak, de sik vun dat 6. Johrhunnert vör Christus af an in Palästina utbreedt hett. De Bibel is nich vun'n Himmel fullen. Anners, as dat in annere Religionen begäng is (kiek ok bi Koran), meent de meisten Christen nich, dat jem ehr Hillig Book vun Gott süms schreven is. Klaar is: In dat Ole un dat Nee Testament gifft dat allerhand Böker. Jedet is in sien Tiet vun sien Schriever
De Bundsautobahn 21 (Afk.: BAB 21 oder ok A 21) is en Autobahn in Noorddüütschland, mit en Gesamtläng vun opstunns 52 Kilometer. To Tiet föhrt de A 21 vun’t Autobahnkrüüz bi Bartheil an de A 1 bit na Wankendorf , wat op’n halven Weg vun Bad Sebarg na Kiel liggt. Dor geiht se in de B 404 över, de bit na Kiel wieterföhrt. De A 21 is aver lang noch nich fardig. Se schall in’n Noorden bit na Kiel in’n Süüden bit na de A 250 utboet un verlängert warrn. Na’n Endutbo warrt de A 21 bi Bad Sebarg vun de Oostseeautobahn, de A 20, krüüzt warrn, de vun’t Krüüz Lübeck ranföhrt. Wenn de Streck bit na de A 250 – de laterhen Deel vun de A 39 warrn schall – fardigstellt un ok de Verlängern vun de A 39 vullstännig is, gifft dat en dörgahn Streck vun Soltgitter bit na Kiel, de parallel to de A 7 verlöpt un dordör sünners den Ruum Hamborg düütlich entlasten kann. De B 404 warrt nu in’t Rebeet vun Kiel-Wellsee mit twee Richtfohrbahnen jede Siet to de A 21 utboet. Op de Hööch vun de ne’en Anslusssteed för dat Industrierebeet Wellsee warrt an’n
Teken (Eentall: Teek(e)) höört as Ornen to de Mieten (Acari) to. Na de Klass weert se as Spinnendeerter ankeken. Mank de Teken gifft dat de gröttsten Aarden vun all Mieten. Tomeist sünd se Parasiten un sitt buten an den Weert an (Ektoparasit). As so'n Weerten bruukt se Vagels, Reptilien un Söögdeerter. Veel Teken överdreegt Krankheiten. Över de ganze Welt hen gifft dat bi 900 Tekenaarden. In Europa warrt tomeist de Kohteeke funnen. Schildteken gifft dat up de ganze Eer in Gegenden mit en matig Klima. Ledderteken sünd bloß in de Tropen un Subtropen tohuse. Bloß de Duventeek Argas reflexus gifft dat ok in Middeleuropa up Böhns un hen un wenn in'n Stall, wo dat ok schöön warm is. Schildteken möögt dat geern fochtig un tämlich warm. Se sitt meist in Kratt, in hooch Gras un in Slangkruut bit to en Hööcht vun 1,5 m. An'n leevsten sitt se just so hooch, as de möögliche Weert groot is. Dor weert se afstrepelt, wenn de Weert dör dat Gras oder Kratt dörlopen deit. De meisten Lüde denkt, de Teken laat sik vun'n Boom dalfallen, man dat stimmt normolerwiese nich. Bavenhen gaht Teken geern dorhen, wo ok veel vun jem ehre Weerten to
Dat Wangermeer is en 65 Hektar groot Meer bi Hokarken in’t Wangerland. 2003 hett de Wangerlandkasern dicht maakt. Dat weer en wichtigen Weertschopsfaktor för Hokarken. Dat uttoglieken, hebbt se beslaten, de Gelänn för’n Tourismus to bruken. Un för’n Diekbo in Elisabethgroden hebbt se Klei bruukt. Dor hebbt se 2003 op dat Gelänn vun de Kasern en Lock graavt un keken, wat de Ünnergrund de Entnahm vun’n Klei verdregen kann. Disse Tests sünd good verlopen. Vun dat Johr 2004 af an hebbt se Klei afboot. Dat Lock schall vun 2008 af an as Freetiedsee bruukt warrn, mit en lütt Haven för Segelbööd. De See schall denn bet dree Meter deep wesen. De lütte Oortsdeel Helmstede schall denn blot noch över de Helmsteder Straat/Rotehaus mit dat faste Land verbunnen wesen. De Helmsteder Straat geiht as Brügg över dat Meer. Op en runne Insel mit en Dörmeter vun 400 Meter (15 Hektar) in dat Meer schall en Hotelanlaag, en Inkoopstraat un Wahnhüüs boot warrn. Ok in Helmstede hebbt se en nee Bogebiet utwiest. Dat Meer schall to’n Sluss so bi 120 Hektar groot warrn. En twete Insel schall dat an de Oostkant vun’t Meer geven. Op dat ole Kasernengelänn hett de nedderlandsche Ünnernehmer
Bak Seong-cheol (koreaansch 박성철; * 2. September 1913 in Gyeongju; † 28. Oktober 2008) weer en noordkoreaanschen Politiker. Bak studierte hett in de Tied as de Japaners Korea besett harrn, in Japan studeert. Na’t Enn vun’n Tweten Weltkrieg is he in Japan Maat vun de Kommunistsche Partei worrn, is denn aver 1946 na Korea trüch. In’n Koreakrieg weer he Kummandant vun de 15. Division vun de Koreaansche Volksarmee un harr den Rang vun en Generalleutnant. 1954 is Bak Baadschopper vun Noordkorea in Bulgarien worrn. 1956 hett he dat Leid över dat butenpolietsche AFdeel vun’t Zentralkomitee vun de Arbeidspartei vun Korea övernahmen. In’n November 1956 is he Viez-Vörsitter vun’n Ministerraat un Viez-Butenminister worrn. 1959 bet 1971 weer he denn Butenminister vun Noordkorea un vun September 1961 af an in’t Zentralkomitee vun de Arbeidspartei un siet 1964 ok bi’t Politbüro. 1972 is Bak Maat vun dat Zentrale Volkskomitee worrn. Vun 1976 bet 1977 weer he Vörsitter vun’n Ministerraat un is 1977 offiziell Viez vun Staatspräsident Kim Il-sung worrn. Dit Amt harr he bet 1997. He weer bet toletzt Maat un Ehrenviezpräsident vun’n Böversten Volkskongress vun Noordkorea. Bak is 2008 na lange Krankheit mit 95 Johr doodbleven.
Wi rockt op platt is en plattdüütsch Musical vun Sandra Keck. Sien Premier harr dat Stück an’n 28. September 2002 in’t Ohnsorg-Theater. För dat Stück bi’t Ohnsorg-Theater hett Keck ok den Speelbaas maakt un stünn sülvst op de Bühn. 2006 is mit Rock op Platt - Episode twee en tweet Deel to Wi rockt op platt rutkamen. Ok de eerste Deel is denn noch wedder en tweet Maal rutkamen ünner annern mit twee Leder mehr. Blues Brothers (Peter Gunn) Hölp (Help) Deerten sünd’n Deern’s besten Frünnen (Diamonds are a Girl’s best Friends) De Welt hört de Mannslüüd to (This is a Man’s World) Wi sünd dran (Lady Marmalade) Riverdance (Riverdance) Maandlicht (Memories) Ick will blots hier rut (I wanna break free) All de Froens hebbt Peer so geern (Wanna make Love to you) Ick bün wat ick bün (I am what I am) Ween nich üm mi, Poppenbüttel (Dont cry for me Argentina) Laat man blots den Hoot op (You can leave your Hat on) Leev liggt in de Luft (Love is in the Air) Dör an Dör mit Berta (Living Next Door To Alice) Mien Hoff, mien Hoff (New York, New York) Mudder Meier (Mamma Mia) De Trecker Song
Rock op Platt - Episode twee is en plattdüütsch Musical vun Sandra Keck. Dat is 2006 as tweten Deel to Wi rockt op platt rutkamen un harr sien Premier an’n 14. September 2006 in’t Ohnsorg-Theater. Un nu ward dat wedder speelt in Willemshaven, in't Theater am Meer. Dat geiht los op 6. November 2010... Moin, Moin (na Welcome ut Cabaret) Ik bün so bannig froh (It’s not unusual) Ik bün wild op Bloot! (Surfin USA) Tuwat Medley (Copacabana / Girl from Ipanema / Spanish Eyes / Amor) Överdreihte Popp (Puppet on a String) Hier in’n Teich (Only you) Zeddel (Conga) Baven an’n Heven (Über den Wolken) Kaffe mutt swatt ween (Aber bitte mit Sahne) Ik bün, wat ick bün (I am what I am) Poppenbüttel (Amarillo) De Weg na Süden (Chattanooga Choo Choo) Wat mi blifft is Blues (I still got the Blues) He höört mi to (Er gehört zu mir) Leevde Medley (Summer Lovin’ / You’re the one that i want) Berta (Living next Door to Alice) Op dat Land (America ut West Side Story) Ok een Tiger (Eye of the Tiger) De Landstraat (Country Roads) De dussligste Tiet (Time of my Life) Buernhoff Rock (Jailhouse Rock) Utsneed un
De Flooghaven Sunan is de Flooghaven vun Pjöngjang in Noordkorea. He liggt 24 Kilometer vun dat Stadtzentrum af bi’n Oort Sunan. De Flooghaven hett twee Start- un Lannbahnen. De gröttere warrt vör allen för Flöög na butenlands bruukt, de lüttjere för Flöög binnenlands. In’n Sommer is de Flooghaven vun Klock 6 bet Klock 10 avends op, in’n Winter vun Klock 7 morgens bet Klock 9 avends. De Flooghaven Sunan is de Hööftstüttpunkt vun de noordkoreaansche Flooglien Air Koryo. Bet 2000 harr de russ’sche Aeroflot Pjöngjang elk Week anflagen, hett dat denn aver opgeven. Weer nich noog los, dat sik dat noch lohnen dee. Toletzt harr noch China Southern Airlines bet November 2006 den Flooghaven anflagen. Vun November 2006 bet April 2008 weer dat man alleen Air Koryo, de in Sunan lannen un starten dee. Sietdem fleegt Air China dree Maal in’e Week na Peking. Welk Flooglienen doot ok Charterflöög anbeden na Taipeh un na Süüdkorea. Disse Flöög warrt veel vun Lüüd bruukt, de Verwandte in dat deelt Land besöken wüllt. De Flooghaven hett 17 Parkbuchten för Flegers un twee Hangars. Flooghaven Sunan. Mehr Biller, Videos oder Audiodateien to’t Thema gifft dat bi Wikimedia Commons. Offizielle Website (engelsch)
Disse Artikel is man blots en Stubben. Du kannst Wikipedia helpen un em verbetern. Söötwater is all dat Water, wat weniger as 0,1 % Solt hett. Söötwater gifft dat in de Beken, Strööm un Seen. De Regen is ok Söötwater, ok dat Grundwater. Vun 0,1 % bit 1 % Soltgehalt heet dat Water Brackwater, bi mehr Soltwater.
John Ssebaana Kizito (* 1934 in’n Luwero) is en ugandschen Politiker. He weer op de Ndejje Junior School un op dat King’s College in Budo un hett later an de Makerere-Universität sien Bchelor in Weertschop maakt un an de Universität vun Oregon Weertschopswetenschoppen studeert un dor 1963 sien Master maakt. Al mit 30 Johr weer he Afornter in dat Parlament vun de Oostafrikaansche Union. 1965 bet 1980 hett he as Vörsitter vun de Sozialversekerung vun Uganda arbeidt un weer vun 1966 bet 1970 toglieks Baas vun de Zentralbank vun Uganda. 1980 bet 1985 weer he Parlamentsafornten för Kampala West un ünner Museveni 1986 bet 1987 Minister för regional Kooperation. Denn weer he bet 1989 Minister för Kooperativen un Vermarktung un 1989 bet 1991 Minister för Wahnungsbo un Stadtplanung. 1999 hett he sik mit 55,7 % gegen Wasswa Biriggwa dörsett (42,7 %) un is to’n Börgermeester vun de ugandsche Hööftstadt Kampala wählt worrn. Ssebaana is siet November 2005 Vörsitter vun de Demokraatsche Partei vun Uganda. Vörher is he al över 30 Johr Schatzmeester vun de Partei wesen. Nadem he as Vörsitter wählt worrn is, is he nich wedder to de Wahl as Börgermeester vun Kampala antreden un Haji Nasser Ntege Ssebagala
Dat Zancleum is de ünnerste chronostratigraafsche Stoop vun’t Pliozän in’t Neogen. Se ümfaat ruchweg de Tietduer vun 5,332 (± 0,005) Millionen bit 3,6 (± 0,005) Millionen Johren vör hüüt. Vör disse Stoop liggt dat Messinium. Aflöst warrt se vun’t Piacenzium, wat de middlere Stoop vun’t Pliozän is. De Stoop hett ehr Beteken na den vörröömschen Naam vun de Stadt Messina op dat italiensche Eiland Sizilien kregen, de dormols Zancla nöömt weer. De Stoop as ok de Naam weern in’t Johr 1868 vun Giuseppe Seguenza vörslahn. „Global Stratotype Section and Point“ (GSSP – dat is ruchweg dat sülve as en Tyypprofil) liggt in de Nöög vun de antiken Stadt Herakleia Minoa op Sizilien. De Stoop fangt an bi’t Top vun de Magneetschen Polaritäts-Chronozoon C3r, dat is ruchweg 100.000 Johren vör de Thvera normol-polaren Subchronozoon C3n.4n. Butendem liggt dicht bi de Horizont vun’t Utstarven vun de kalkigen Nanoplankton-Oort Triquetrorhabdulus rugosus – dat is de Basis vun de CN10b-Zoon – un bi’t eerste Vörkamen vun de kalkigen Nanoplankton-Oort Ceratolithus acutus. De bövere Grenz is mit de Basis vun de magneetsche Poloritäts-Chronozoon C2An (Gauss-Chronozoon) fastleggt worrn as ok mit dat Utstarven vun de planktoonschen Foraminiferen-Orden Globorotalia margaritae un Pulleniatina primalis. Felix Gradstein, Jim Ogg,
De Bundsautobahn 25 (Afk.: BAB 25 oder A 25) is en regionale Autobahn in Noorddüütschland. Se föhrt op en Streckenläng vun 14 km vun’t Autobahndreeeck Hamborg-Süüdoost över Bardörp na Geesthacht. De A 25 schüll egentlich na Süüden hen över Loonborg/Elv, Dannbarg/Elv, Klietz un Wustermark bit na de A 10 föhren. Op Hamborger Rebeet geev dat wieter ok Plaans, de Autobahn över’n Horner Kreisel (A 24), de City Noord, den Flaaghaven Fuhlsbüttel bit na de A 7 in Hööch Norderstedt to verlängern. Man disse Plaan is opgeven worrn, ofschoonst dat noch eenige Bovörleistungen gifft, as to’n Bispeel de Brüch vun’n Jahnring över de freehollen Trass. Mit de Oortsümgahn vun Fuhlsbüttel is in de Twüschentiet en na Richten splitt Bundsstraat, de in jede Richt tweesporig verlööpt, al’n Deel vun den A 25-Plaan boet worrn. An de süüdlichen Verlängern langs warrt an de oorsprünglich vörsehn Trass opstunns de Sengelmannstraat op twee Sporen in jede Richt bit na de Hebebrandstraat utboet. Bundsautobahn 25. Mehr Biller, Videos oder Audiodateien to’t Thema gifft dat bi Wikimedia Commons. Naue Streckenbeschrieven vun de A 25 Düütsche Bundsautobahnen Strecken in Bedriev: Hööftstrecken: A 1 | A 2 | A 3 | A 4 | A 5 | A 6